Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A gazdasági kamarákról szóló 1999. évi CXXI. törvény 42. §-a kimondja, hogy a területi gazdasági kamarák által
Paragraph Index: 921

2000. október 31. napjáig terjedõ idõszakra megállapított és meg nem fizetett tárgyévi tagdíj köztartozás, amelyet a gazdasági kamara – az adózás rendjérõl szóló törvény rendelkezéseinek megfelelõ alkalmazásával – adók módjára hajt be a tagdíj megállapítása tárgyában hozott, a végrehajtás alapját képezõ fizetési kötelezettséget megállapító jogerõs határozat alapján. E szerint, noha a kötelezõ kamarai tagság megszûnt, és így a tagdíjfizetés is önkéntes, a korábban be nem fizetett tagdíj megfizetési kötelezettsége továbbra is fennáll. Mindezek alapján azt kell mondanom, hogy a követelés behajtásának ezen módja, illetve a vizsgált eset az adatvédelmi törvénnyel nem ellentétes. Budapest, 2002. november 13. Üdvözlettel: Dr. Péterfalvi Attila (616/A/2002) [Állásfoglalás: külföldi adatfeldolgozó akkor vehetõ igénybe – az Avtv. Értelmezése és az adatvédelmi biztos gyakorlata szerint –, ha az adatfeldolgozó olyan államban van, amely biztosítja a személyes adatok megfelelõ védelmét] […] Tisztelt […]! Beadványát, melyben állásfoglalásomat kéri arról, hogy jogszerûen szerezte-e meg a Fidesz–Magyar Polgári Párt az ön adatait, és továbbította azt külföldre, kivizsgáltam. A vizsgálat eredményérõl az alábbiakban tájékoztatom: A választásokat követõen több állampolgár fordult hivatalomhoz azt kifogásolva, hogy egyes pártok megszerezték név- és lakcímadatukat; többen azt is kifogásolták, hogy a Fidesz–MPP külföldre vitte ki az adatokat, és ott készítette az országgyûlési választások második fordulója elõtt kiküldött kampánylevelet. A vizsgálat során megkerestem Pokorni Zoltánt, a Fidesz–MPP akkori elnökét, majd – mivel választ nem kaptam – dr. Áder Jánost, a párt ügyvezetõ alelnökét, és tájékoztatást kértem az üggyel kapcsolatban. Az alelnök úr válaszában leírta, hogy a leveleket Németországban nyomtatták. Az adatokat tartalmazó adathordozót a párt három operátora vitte magával, õk végezték az egyes levelek perszonalizálásával kapcsolatos feladatokat is. Az adathordozóhoz harmadik személy nem fért hozzá.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes